Document ID: 31972R0688

31972R0688
L 082/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 688/72 НА КОМИСИЯТА
от 28 март 1972 година
за изменение на Регламент (ЕИО) № 1767/68 относно системата от минималните цени за износ в трети страни на клубено-луковици, луковици и клубени на цъфтящи растения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 7, параграф 2 от него,
като има предвид, че Регламент (ЕИО) на Комисията № 1767/68 от 6 ноември 1968 г. относно системата от минималните цени за износ в трети страни на клубено-луковици, луковици и клубени на цъфтящи растения (2), изменен с Регламент (ЕИО) № 1946/70 (3), предвижда в член 1, че минималните цени за износ следва да се определят всяка година най-късно до 31 октомври, с изключение на тези за бегониите, синингиите, гладиолите, далиите и лилиумите, които трябва да се определят най-късно до 31 декември; че всяка държава-членка съобщава ежегодно, преди 1 декември за бегониите, синингиите, гладиолите, далиите и лилиумите и преди 15 октомври за останалите продукти, обхванати от системата за минимални цени за износ, всички данни, необходими за оценка на промените на цените на международните пазари и за равнището на минималните цени, които да бъдат определяни;
като има предвид, че опитът показва, че държавите-членки не са в състояние да набавят в предвидените срокове информацията, посочена в член 1, параграф 3 на Регламент (ЕИО) № 1767/68; като има предвид следователно, че, за да се осигури правилното приложение на този регламент, е необходимо да се променят различните срокове за предоставяне на тази информация и съответно за определяне на минималните цени за износ на различните луковици от цветя;
като има предвид, че мерките, предвидени в настоящия регламент, са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
1. Текстът на член 1, параграф 1, първите две изречения от Регламент (ЕИО) № 1767/68 се заменя със следния текст:
1.„1. Минималните цени за износ, предвидени в член 7 от Регламент (ЕИО) № 234/68, се определят ежегодно най-късно до:
-
31 март за бегониите, синингиите, гладиолите, далиите и лилиумите,
-
31 януари за останалите продукти.
Тези цени се прилагат за продуктите от реколтата, следваща датата на тяхното определяне.“
2. В параграф 3 на същия член датите 1 декември и 15 октомври се заменят съответно с датите 1 март и 1 януари.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 1972 година.

Labels: 3
2
6